CELEX: 62020TN0142
Language: fi
Date: 2020-02-26 00:00:00
Title: Asia T-142/20: Kanne 26.2.2020 – Applia v. komissio

11.5.2020   
            
            
               FI
            
            
               Euroopan unionin virallinen lehti
            
            
               C 161/52
            
         
      Kanne 26.2.2020 – Applia v. komissio
      (Asia T-142/20)
      (2020/C 161/65)
      Oikeudenkäyntikieli: englanti
      
         Asianosaiset
      
      
         Kantaja: Applia – Home Appliance Europe (Woluwe-Saint-Lambert, Belgia) (edustajat: asianajajat Y. Desmedt, L. Salernitano ja K. Olsthoorn)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa seuraavat osat riitautetusta säädöksestä: i) liitteessä VI olevan 1 artiklan b alakohta siltä osin, kuin siinä todetaan, että ”näitä arvoja pidetään liitteen IX mukaisessa tarkastusmenettelyssä ilmoitettuina arvoina”; ii) liitteessä IX olevan 3 kohdan 2 alakohdan a alakohta siltä osin, kuin siinä todetaan, että ”ilmoitetut arvot” vastaavat ”teknisissä asiakirjoissa – – annettuja arvoja”; iii) liitteessä IX olevan 3 kohdan 2 alakohdan b alakohta
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vaatii, että komission delegoitu asetus (EU) 2019/2017 (1) kumotaan.
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste, jonka mukaan riitautetulla säädöksellä rikotaan puiteasetuksen (2) 3, 12 ja 16 artiklaa ja komissio on ylittänyt toimivaltansa ottamalla käyttöön epäjohdonmukaisia vaatimuksia niiden teknisten asiakirjojen osalta, jotka tavarantoimittajien on syötettävä tuotetietokantaan, ja sen tarkastusmenettelyn osalta, jonka valvontaviranomaiset voivat suorittaa.
               
            
                  2.
               
               
                  Toinen kanneperuste, jonka mukaan riitautetulla säädöksellä loukataan oikeusvarmuuden ja yhdenvertaisen kohtelun periaatteita, koska sillä ei ole kyetty ottamaan käyttöön selviä ja johdonmukaisia säännöksiä, ja koska näin tavarantoimittajat on asetettu tilanteeseen, jossa niiden on mahdotonta tietää velvoitteistaan niiden tietojen osalta, jotka niiden on ilmoitettava teknisissä asiakirjoissa, ja sen tarkastusmenettelyn osalta, jossa tietojen paikkansapitävyys arvioidaan.
               
            
         (1)  Euroopan parlamentin ja neuvoston asetuksen (EU) 2017/1369 täydentämisestä kotitalouksien astianpesukoneiden energiamerkinnän osalta ja komission delegoidun asetuksen (EU) N:o 1059/2010 kumoamisesta 11.3.2019 annettu komission delegoitu asetus (EU) 2019/2017 (EUVL 2019, L 315, s. 134).
      
         (2)  Energiamerkintää koskevien puitteiden vahvistamisesta ja direktiivin 2010/30/EU kumoamisesta 4.7.2017 annettu Euroopan parlamentin ja neuvoston asetus (EU) 2017/1369 (EUVL 2017, L 198, s. 1).